

# Илдар Халиков “Татнефть”нең яшь хезмәткәрләре һөнәри осталык конкурсында булды

*17.08.2013*


Бүген Әлмәттә “Татнефть”нең ел саен уза торган гадәти яшь хезмәткәрләрнең һөнәри осталык конкурсы булды. Конкурсны тантаналы ачуда Татарстан Республикасы Премьер-министры Илдар Халиков, “Татнефть” ААҖ генераль директоры Шәфәгать Тәхәветдинов, Әлмәт муниципаль район башлыгы Мәҗит Салихов, РФ Дәүләт Думасы депутаты Ришат Әбүбакиров, "Татнефть” ААҖ Директорлар Советы әгъзалары, нефть сәнәгате ветераннары катнашты.


Беренче конкурс 1970 елда “Әлмәтнефть” НГДУсында уздырыла. 1975елдан аерым нефть белгечлекләре буенча НГДУ лар арасында уздырыла башлый. 1986 елда беренче тапкыр конкурс бөтен “Татнефть” берләшмәләре кысаларында оештырыла.

Быелгы конкурс истәлекле дата – Татарстан нефть чыганакларын сәнәгый эшкәртүгә 70 ел тулу уңаеннан уздырыла.


Конкурс башланыр алдыннан Илдар Халиков, нефть сәнәгате үсешенә зур өлеш керткән “Татнефть” җитештерү төркеме хезмәткәрләренә дәүләт бүләкләре тапшырды.


Тантана барышында “Татнефть” ААҖ генераль директоры Шәфәгать Тәхәветдиновка Эшчеләр спортының халыкара конфедерациясе яклавында булган дөнья чемпионатында компаниянең җыелма командасы яулаган кубок тапшырылды.


Узган елдагыча ярышлар “Луч” телекомпаниясенең туры эфирында һәм “Татнефть” ААҖ нең эчке корпоратив челтәре аша трансляцияләнә.


Конкурс нәтиҗәләре буенча күчмә кубок һәм беренче урынны команда зачетында “Елховнефть” НГДУ коллективы яулады, 2 урын “Әлмәтнефть” НГДУ командасына, 3 урын “Ямашнефть” НГДУ командасына бирелде.



*“Татнефть” ААҖ матбугат хезмәте*
Илдар Халиков “Татнефть”нең яшь хезмәткәрләре һөнәри осталык конкурсында булды